LEZZAYER TAMANAƔT- Aneɣlaf n Yemǧahden, Tayeb Zitouni iwekked-d, laxmis di Lezzayer tamanaɣt, d akken atreffah d usaḥbiber ɣef tedmi taɣelnawt d ayen yerzan akk imdanen, ayagi s unegmu n wallalen d usebɣes n yelmeẓyen akken ad ḥerzen ugar amezruy-nsen.
Yenna-d ayagi lawan mi yella di tesgilt "Timlilit akk d umezruy", ay d-yessuddes Usalay aɣelnaw n Yemǧahden di tzeqqa n Ibn Zeydoun (Riadh El Feth), deg ay llan d lmendad yimazrayen akk d yemǧahden, Mas Zitouni iwekked-d d akken "asetreffah d usaḥbiber n tedmi taɣelnawt d ayen yellan ass-a d ayla n yal yiwen, ilaq-aɣ akken ma nella ad d-nger iman-nneɣ".
Asaḥbiber n tedmi n waɣlan azzayri "uqbel kulci d ayla n imussnawen, n yemnuda akk d yinalmaden d tsuta n wass-agi akken ad tili d tin ibedden ɣef tektiwin n tegrawla u zemmren ad ḥarben fell-asent".
kab_Latn kab_Latn kab_Latn